بھوٹان دی تریخ

بھوٹان دی مڈھلی تریخ مبہم تے غیرواضح اے۔ کچھ ٹعھانچیاں توں ثبوت ملدے نیں کہ بھوٹان 2000 ق م دے زمانے وچ وی موجود سی۔ اک دند کہاݨی دے مطابق ایہدے اتے 7 ویں صدی ق م دے لاگے چاگے وچ کوچ-بہار دے راجے سنگلدیپ دا راج سی، پر9ویں صدی وچ تبتی بدھ دھرم دی شروعات توں پہلاں بہتا کجھ جانیا گیا نہیں ملدا، جدوں تبت وچ گڑبڑی نے کئی بھکھشوآں نوں بھجّ کے بھوٹان چلے جان لئی مجبور کر دتا سی۔ 12ویں صدی وچ، بھوٹان وچ ڈروکپا کاگیوپا سکول دا قیام کیتا گئی سی اتے اج وی بھوٹان وچ بدھ دھرم دا پرمکھ روپ اے۔ دیس دا سیاسی اتہاس اس دے مذہبی اتہاس اتے وکھو-وکھو مٹھّ سکولاں اتے مٹھاں وچالے تعلقاں نال جڑیا ہویا اے۔

بھوٹان اوہناں کچھ ک دیساں وچوں اک اے جو اپݨی تریخ وچ ہمیشا آزاد رہے نیں، جیہناں نوں کدے وی باہر دی کسے طاقت ولوں (کدے-کدائیں نامماتر مان اعزاز دے رتبے دے بغیر) فتَح یا قبضے وچ لیا نئیں گیا۔ حالانکہ اس گل دے قیاس نیں کہ ایہہ 7 ویں توں 9 ویں صدیاں وچ کامروپ راج یا تبتی  راج دے ماتحت سی، پر مستند ثبوت کوئی نہیں ملدا۔ تریخی رکارڈاں توں واضع ہندا اے کہ بھوٹان نے لگاتار اتے کامیابی نال اپنی پربھوتا دی راکھی کیتی اے۔

بھوٹان دی کنسولیڈیشن 1616 وچ ہوئی جدوں زابڈرنگ رمپوچے دے نام نال جاݨے جاندے مغربی تبت دے اک لاما، نوناگ نانگیال نے تن تبتی حملیاں نوں ہرا دتا، مخالف مذہبی استھاناں تے جت حاصل کیتی، قانون دی اک گنجھل دار اتے مکمل نظام تسا یگ دی رچنا کیتی اتے تہذیبی اتے سول  حکمراناں دی اک نظام اتے اپنے آپ نوں حاکم وجوں قائم کیتا۔ اسدی موت توں بعد، آپسی جھگڑیاں اتے گھریلو لڑائی نے اگلے 200 سالاں لئی زابڈرنگ دی طاقت نوں گھٹا دتا۔ 1885 وچ ازیئین وانچک مڑ اقتدار نوں کنسولیڈیٹ کرن وچ کامیاب ہو گیا اتے اسنے برطانوی ہند نال نزدیکی تعلقات بناؤنا شروع کر دتا۔

 حوالے 

گٹھ:بھوٹان
گٹھ:بھوٹان دی تریخ